לפי ארגון ה-OECD, שעות רבות בעובדה יכולות לפגוע בבריאות, להגדיל בעיות בטיחות ולגרום למתח נפשי. במדינות OECD רבות, אחוז העובדים שעובדים מעל 50 שעות בשבוע הוא נמוך בדרך כלל. בנורבגיה הוא עומד על 0.6 אחוז, בשבדיה 1% ובדנמרק 2%, בגרמניה על 5.6 אחוז. ישראל נמצאת במקום 5 מהסוף עם 18% מהעובדים שעובדים מעל 50 שעות, ובעקבותיה יפן 22%, דרום קוריאה 27%, מקסיקו עם 29% מהעובדים וטורקיה עם 43% מהעובדים. אחוז הגברים שעובדים הרבה מאוד שעות (במקומות עבודה רשמיים) ברחבי ה-OECD עומד על 12% ואילו בקרב נשים נתון זה עומד על 5%. עם זאת עבודות בית וסידורים רבים נופלים על כתפי הנשים כך שקשה לדעת מכאן האם עומס רב יותר נמצא על גברים או נשים.
הגברה של טבע עירוני בכלל ועידוד של האוכלוסיה לבצע אמבט יער - תוכנית כזו פותחה ביפן והיא צוברת הכרה בחשיבותה.
איכות התחבורה הציבורית יכולה להשפיע על הבריאות הנפשית במספר דרכים. תחבורה ציבורית איכותית יכולה להקטין את המתח הנפשי על ידי שיפור הגישה של אנשים לשירותי חינוך ולתעסוקה (הקטנת אי שוויון תחבורתי) ובכך הספקה של הזדמנויות ארוכות טווח לשיפור המצב הכלכלי והורדת מתח נפשי על רקע כלכלי. כמו כן הם יכולים לשפר את ההון החברתי והקהילתי ולאפשר אינטראקציות חיוביות בין שכנים. לשפר את הגישה לפעילויות חברתיות והתרגעות (וכך לשפר את האינטראקציות החברתיות החיוביות ואת הפעילות הגופנית), ועל ידי הקטנת אי הוודאות וההתקהלות באיזורי המתנה לתחבורה ציבורית. שיפור בהליכתיות של שכונות מקושרת להקטנת תסמינים של דיכאון. נוסעים רבים חושבים כי נסיעה בתחבורה ציבורית איכותית היא פחות מלחיצה לעומת נהיגה.  יש חשיבות להקטנת רעש מתחבורה - הן על ידי הקטנת של השימוש ברכב מנועי בכלל, על ידי איזורי מיתון תנועה בקרבת מגורים ועוד. צעד חשוב להקטנת רעש בעיר הוא שימוש באוטובוס חשמלי ומנועים שקטים אחרים.
אוחזר מתוך "http://ecowiki.org.il/index.php?title=מתח_נפשי&oldid=96679"
דף זה נערך לאחרונה ב־12:59, 24 ביוני 2019.